| Lettres de l'usage ottroiee en Lande Pourrie pour le manoir du Masmil Osanne | Philippus , Dei gratia , Francorum et Navarre rex . Notum facimus universis presentibus et futuris quod nos , grata considerantes obsequia que dilectus et fidelis noster magister Philippus Conversi , tesaurarius Remensis , clericus noster tam carissimus domini genitori et germano nostris quam nobis diutius fideliter et devote exhibuit et exhibet incessanter , eidem pro se et hereditibus suis et causam ab eo habituris usagium in foresta nostra de Landa putrida ad omnem buscum siccum et viridum tam in jacendo quam stando , indifferenter , pro domo sua seu manerio de Mesnelio osanne molendinisque et aliis quibuscumque dicte domus seu manerii pertinenciis tam ad hedifficandum quam etiam ad ardendum in jacendo videlicet sine livreya in quacumque parte foreste predicte tam in dumis et deffensis quam in locis aliis seu pertinenciis quibuscumque ejusdem foreste et in stando per livreyam in loco dicte foreste propinquiori magisque conveniente domui sue seu manerio , molendinis et aliis pertinenciis supradictis , tenoris presentium hereditarie et perpetuo concedimus et donavimus . Concedimus etiam sibi pro se et heredibus suis et causam ab eo habituris herbagium et pascurarium francum et liberum pro quibuscumque suis animalibus quocumque tempore anni per totam dictam forestam et non quacumque parte ipsius tam dumis et deffenssis quam in quibuscumque locis aliis et pertinenciis ejusdem foreste . Taliis dumtaxat exceptis in quibus ipsa animalia pascurare non poterunt donec compleverint annum septimum , quo complecto , ipsa ibidem pascurare poterunt libere et absque inquietatione aut prestatione et redibentes vel finencie cujuscumque . Concedimus insuper eidem pro se et heredibus suis et causam ab eo habituris pasnagium francum et liberum pro quibuscumque suis porcis sine munero emptis sive autem tempus fine in tempore sive post tempus pasnagii ac etiam pro quibuscumque suis porcis nutritis in domo sive menerio aut pertinenciis supradictis . Quodque ipse et ejus heredes et causam ab eo habituri dictos suos porcos tenere et habere possint in dicta foresta tam in dumis quam deffensis quam in quibuscumque locis et pertinenciis aliis dicte foreste in quacumque parte et quocumque tempore anni paciffice , libere et quiete absque prestatione pasnagii aut alterius cujuscumque coustume . Volumus insuper ut ipse heredesque sui et causam ab eo habituri porcos suos et animalia sua quecumque predicta possint habere et tenere in foresta predicta et in quacumque parte ipsius quocumque etiam tempore anni modo predicto paciffice pacifice , libere et quiete , impedimente quocumque cessante tam ad usum suum quam ad vendendum aut alias utilitatem suam aut voluntatem omnimodam plenarie faciendam , dantes verdariis dicte foreste modernis et qui pro tempore fuerint presentibus in mandatum quatenus eumdem clericum nostrum , ejus heredes et causam ab eo habituros de predictis omnibus et singulis uti de cetero et gaudere pacifice et quiete permitant ac eisdem quotienscumque domum ipsarum seu manerium molendina ac pertinencias eorumdem meliorare , reparare aut in eisdem locis quomodolibet hedifficare . Volumus livreyam in dicta foresta in loco propinquiori domus sive manerio molindinisque et pertinenciis predictis convenientioneque ad hedifficandum et adendum ad ipsorum requisitionem indilate faciant sine difficultate qualibet aut alterius espectatione mandati . Quod ut firmum et stabile perseveret presentas litteras nostri sigilli fecimus impressione muniri , salvo tamen in aliis jure nostro et in omnibus alieno . Actum Parisius , anno M CCC decimo nono , mense marcii .